Xavin Hotel Harkány

Buga Jakab kerékpártúra 2025 🚲 Siklós
2025-09-06 - 2025-09-07 | Siklósi Vár, Vajda János tér 8., Siklós, Baranya, 7800, Magyarország
Buga Jakab biciklitúra 2025 – a tavalyi és tavaly előtti eseményhez hasonlóan szeptemberben egy szabadtéri sporteseményre invitáljuk Önöket Siklósra, a Buga Jakab biciklitúra rendezvényére! A vállalkozó szellemű és sportszerető bringások több távon mérettethetik meg állóképességüket, kitartásukat – és lehetnek részesei a csodás Dél-Baranya két keréken való megismerésének vagy újbóli bebarangolásának!
2025. szeptember 6-7. között kerül megrendezésre az V. Buga Jakab kerékpártúra!
Idézve a szervezőktől: „26 éve nyeregben vagyunk. Gyere Te is, és hozd el családodat, barátaidat Siklósra, ahonnan elindulva kellemes tempóban, tapasztalt túravezetőkkel tekerünk hét határon át. 15-20 km/órás átlagsebességgel kényelmesen fogunk haladni végig a legszebb látnivalók mellett, úgy mint a Siklósi vár 🏰, a Villányiborvidék 🍇, és a Dráva Part 🏞️.”
A túralehetőségek a következők:
– családi kör (30 km)
– szülinapi kör (48 km)
– Buga Jakab (94 km)
– Kétkör (124 km)
– Várkör (145 km)
– Dupla (192 km)
– Buga Jakab Extrém (239 km)
– Buga Jakab All-in (269 km)
Mi várható az eseményen?
Minden információt megtalálhat, illetve regisztrálhat a Balatonkör Sportegyesület megújult honlapján: https://www.balatonkor.hu/
De a főbb pontokat itt is felsoroljuk a Xavin Hotel Eseménynaptárában:

Rajtcsomag minden regisztrált induló számára
Frissítőpontok
Biztosított útvonal
Szervízautó
A nap végén gulyás party
Tombola

Találkozzunk a Siklósi Várnál 2025.09.06-án!

Leányvásár Pécsváradon - Halott Pénz koncert!
2025-10-10 00:00 - 2025-10-12 23:59 UTC | Pécsvárad, vár, Vár u. 45., Pécsvárad, Baranya, 7720, Magyarország
Leányvásár Pécsváradon és egy fergeteges Halott Pénz koncert – ez az ősz egyik „sláger” eseménye a baranyai régióban, közel Pécshez 2025.10.10 – 12. között. A több mint 300 éves múltra visszatekintő népművészeti és közéleti programlehetőség, valamint a pécsi banda minden bizonnyal idén is táncra perdíti Pécsváradot és környékét, hasonlóan a tavalyi eseményhez! Minimálisan egy őszi kirándulás erejéig egész biztosan érdemes felkeresni Pécsváradot és csodás várát, ahol a fenti időpontban ráadásként még egy kiemelt helyi esemény is helyet kap!
A történet
A Pécsváradi Leányvásár az egyik legrégebbi és legismertebb népi hagyományokra épülő esemény Magyarországon, amelynek gyökerei egészen a középkorig nyúlnak vissza. Eredetileg őszi állatvásárként tartották. A környékbeli falvakból érkező emberek adták-vették a portékákat, egyben ez egyben lehetőség volt a fiataloknak is, hogy találkozzanak, ismerkedjenek egymással.
A vásárt mindig október második felében, a szüreti időszak lezárultával rendezték meg, amikor a falusiak már ráértek ünnepelni. A fiatal lányok és legények népviseletben érkeztek, a leányokat sokszor a szülők kísérték, és a legények a „vásárban” szemelték ki jövendőbelijüket. Az eseményt zenés-táncos mulatság, népi játékok, kézműves vásár és állatfelvonulás kísérte.
Nincs ez másképp ma sem! 😉 A hagyomány az idők során turisztikai látványossággá nőtte ki magát, azonban megőrizte népi gyökereit és a közösségi jellegét is. A Pécsváradi Leányvásár 2025-ben is egy háromnapos kulturális fesztivál, amelyen néptáncegyüttesek, népzenészek, kézművesek és gasztronómiai bemutatók idézik fel a régi idők hangulatát.
Andrásfalvy Bertalan sorai a Pécsváradi Leányvásárról
„Az erdős Zengő-hegy körül a török háborúkat átvészelt kis, magyar református falvak népének ifjúsága évenként találkozott egymással; Lukács napján (október 18.) vagy az azt követő szombaton Várkonyban és a rá következő országos vásáron Pécsváradon. Ekkor már megérett a gesztenye és új bor is volt a pincékben. Távoli rokonok a Sárközből, Mohácsról és Belvárdról, és a szomszédos falvakból, Nagypallról, Hidasról, Váraljáról, Mázáról jöttek a lányok-legények seregestül. Nem volt sem Várkonyban, sem a váradi fölsővárosban udvar messziről jött vendégkocsi nélkül. A leányok legszebb ruháikban sétáltak fel s alá az utcákon, nótáztak, karikába „léptek”, „futottak” és „ugrottak”, szállt a rőzsetűz füstje és a serpenyőkben piruló gesztenye illata. Ifjúsági találkozó volt ez, ismerkedő, barátságkötő, szerelemébresztő alkalom. A maga fajtájából való párt találhatott magának minden fiatal… Este nagy bál volt a várkonyi nagykocsmában, másnap pedig a váradi vásár sátraiban megvásárolhatták a bábsütőktől a sokat ígérő mézeskalácsszíveket, rajta, az el nem mondott, csak üzent vallomással…. Ezt a kedves-izgalmas régi ünnepet nevezték el tréfásan leányvásárnak.”
forrás: a Pécsváradi Leányvásár 2025 Facebook-eseménye

Pécsváradi Leányvásár – jegyárak, fellépők 2025
Helyszín: Pécsvárad, Szentháromság tér – Kossuth u. – Európa tér
2025.10.10.

Fellépnek:

Nagyszínpad

18:30 – Kacaj
21:30 – Halott Pénz

Folklór Színpad

18:00 – Rozetta Néptánccsoport, Máréfalva
19:30 – Muzsikás
22:00 – Diamant (utcabál)

Jegyárak:

Early Bird: 6.990.- Ft
Normál jegyár: 7.990.- Ft

2025.10.11.:

Fellépnek:

Nagyszínpad

15:30 – Kaptza
17:30 – Nóvé Soma – Western Népdalok
19:30 – Kali Jag
21:30 – Bohemian Betyars

Folklór Színpad

09:00 – Pécsváradi Kulturális Csoportok
12:30 – Leányvásár Szépe (jelöltek bemutatása)
13:00 – Népzene És Néptánc bemutató
16:30 – Leányvásár Szépe (eredményhirdetés)
17:00 – Népzene És Néptánc bemutató
18:30 – Cimbaliband
20:30 – Tárkány Művek
22:00 – Utcabál

Zengővárkony Tájház Udvara (Kossuth Lajos u. 6.)

10:00 – Hangabanda – Interaktív Népzenei Gyerekkoncert
11:00 – Öltözz Úgy, Mint Egy Zengővárkonyi! – Hajfonat Készítés, Zengővárkonyi Díszes Népviselet Felpróbálása, Fotózkodás Népviseletben
14:00 – A Zengővárkonyi Hagyományőrző Művelődési Egyesület Gyermekcsoportjának Műsora
15:00 – András Bácsi Zenekuckója
10:00 – 18:00 között megtekinthető a Míves Tojás Múzeum, a Tájház és a Szalma-Kincs-Tár
Egész Nap – Népi Gyermekjátékok, Népi Kézműves Foglalkozás, Büfé

Jegyárak

Early Bird: 3.990.- Ft
Normál jegyár: 4.490.- Ft

2025.10.12.:

Fellépnek:

Nagyszínpad

09:00 – Zenés Ébresztő a Pécsváradi Városi Fúvószenekarral
10:00 – Menettánc
14:00 – Naiv koncert
16:30 – Karikázó, Sárközi Össztánc, Zengő Rezek

Folklór Színpad

11:00 – Népzene és Néptánc bemutató

2 napos bérlet árak:

Early Bird: 9.990.- Ft
Normál árban: 10.990.- Ft

Online jegyelővétel: https://madeinpecs.mytix.hu/
Forrás: Pécsváradi Leányvásár Facebook esemény

Buga Jakab kerékpártúra, 2025.09.06.

Siklósi Városnapok 🏰 Desh és Lotfi Begi
2026-04-17 00:00 - 2026-04-18 23:59 | Siklós, Váralja u., Váralja u., Siklós, Baranya, 7800, Magyarország
Siklósi Városnapok – a tavaly előtti és tavalyi nagy sikerre való tekintettel – 2026-ban is megrendezésre kerül a rendezvény a városban 04.17-18-án, amolyan első tavaszi fecskeként, berobbantva az idei fesztivál szezont Baranyában, méghozzá fő fellépőként Desh -sel és Lotfi Begi -vel!
Desh
Míg tavaly a Valmart és 2024-ben Majka, addig idén Desh, L.L. Junior keresztfia lép fel a Városnapok színpadján. Fiatalon sokáig futballozott amatőr szinten. A „Desh” művésznév is ebből az időszakból ered: a lovári nyelvben a szó tízet jelent, és ő a 10-es mezt viselte a pályán.
Zenei karrierje beindulása előtt fizikai munkából tartotta el magát, többek között szemétszállítóként (kukásként) is dolgozott. Ezt a múltját sosem titkolta, sőt büszkén vállalja, ami hitelessé és rendkívül szimpatikussá tette a közönség szemében.
Karrierje akkor vett hatalmas fordulatot, amikor egy közös ismerős révén megismerkedett Baukó Attilával, azaz Azahriah-val. A két alkotó között hamar megtalálta a közös hangot, és duójuk a magyar zenei piac új csillagává emelte mindkettejüket.
Lotfi Begi
Lotfi Begi a hazai könnyűzenei és elektronikus zenei élet egyik legmeghatározóbb DJ-je, producere és zeneszerzője. Családjával kisgyermekként, az irak–iráni háború elől menekülve érkezett Magyarországra és hamar a magyar popkultúra megkerülhetetlen alakjává vált.
DJ-ként már a 2000-es években aktív volt a budapesti underground éjszakai életben, az igazi országos és nemzetközi ismertséget a Compact Disco zenekar hozta meg számára, amelynek alapító tagja és zeneírója / producere is volt.
Siklósi Városnapok 2026 – Programok
A pontos programfüzet még frissítés alatt áll!
A korábbi évek fellépői voltak pl.

Dolce Hegedűegyüttes
Szabó Család
Tenkes Vegyeskar
Dj. Pepe / Dj. Laca / Dj. Tomi
Geresdlaki Kodolányi János Német Nemzetiségi Általános Iskola és Alapfokú Művészeti Iskola diákjai
Don’t Stop The Queen
Tenkes Szőlőszemei Fúvószenekar
M-Kovács Réka zenés interaktív gyerekműsora
Siklósi Ifjúsági Fúvószeneker
Horvát est / Vigad zenekar
Horvát est / Tanac Néptáncegyüttes
Horvát est / Vlatka kopic tena
Horvát est / Igor Delac
Horvát est / Dzumbus Trio
Horvát est / Khetanipe Tánccsoport

A Városnapok és a Desh ill. Lotfi Begi koncert – további infók

Időpont: 2025.04.17. – 2025.04.18.
Jegyek, árak

Siklósi lakosoknak 2025.04.17-én ingyenes!
2024.04.18-i napra jegyvásárlási lehetőség az alábbi linken lehetséges.
Early bird jegy: 4.500 Ft
Kedvezményes elővételi jegyek: 5.500 Ft
Normál elővételes jegyár: 6.500 Ft
Normál jegyár: 7.500 Ft
Adminisztrációs díj: +450 Ft / jegy

A Siklósi Városnapok az az évente megrendezett ünnepség, amelyet Siklós várossá nyilvánításának évfordulója alkalmából ünnepelnek. Első alkalommal 2022-ben tartották meg a rendezvényeket, a város 45. születésnapjának az alkalmából.
A rendezvény központi helyszíne a Felszabadulás utca, ahol gyakorlatilag egy fesztiválutcává alakul a köztér, tele gasztronómiai standokkal és kézműves vásárral. A színpadon helyi művészeti csoportok és országosan ismert előadók lépnek fel, biztosítva a kiváló hangulatot.
A Városnapok célja, hogy erősítse a közösségi összetartozást, bemutassa Siklós kulturális értékeit, és szórakozási lehetőséget nyújtson minden korosztály számára.

Medvehagyma Fesztivál 2026 🌼 Orfű
2026-04-25 00:00 - 2026-04-26 23:59 | Orfű, Medvehagyma Ház, Dollár u. 2/1., Orfű, Baranya, 7677, Magyarország
Medvehagyma Fesztivál 2026. április 25-26 között a festői szépségű baranyai településen, „természetesen”, Orfűn! 🌱
Az idei évben immáron 21. alkalommal megrendezendő Medvehagyma Fesztivál méltán lett Baranya vármegye egyik kiemelt turisztikai eseménye. Orfű, a Mecsek és a medvehagyma mára már összetartoznak sokak fejében, köszönhetően a sok éven át sikeresen lebonyolított programoknak, melyek várhatóan 2026-ban is szinte megszámlálhatatlan mennyiségben lesznek elérhetők, köztük sok ingyenesen is és java részük igyekszik a természettel és természettudatos élettel való kapcsolatot is erősíteni a látogatókban.
A rendezvényen az érdeklődők megkóstolhatják a medvehagymás specialitásokat, például a pogácsát, krémleveseket vagy éppen a medvehagymás lángost. Emellett kézműves vásár, zenés programok és túrák is színesítik a fesztivált, ahol a természetkedvelők felfedezhetik a környék szépségeit is.
Az Orfűi Medvehagyma Fesztivál nemcsak a gasztronómia szerelmeseinek nyújt felejthetetlen élményt, hanem remek alkalom arra is, hogy az emberek közelebb kerüljenek a természethez és megismerjék a Mecsek különleges ízeit és hagyományait.

Időpont: 2025.04.25 – 26.
Medvehagyma Fesztivál 2026 – programok
Habár a pontos programfüzet még nem ismert, de válogassunk a tavalyi év kínálatából! Íme:

Nagy Bandó András
Magic Team
ZsiWien pince
Kapucinus Sörfőzde
Serényi Ákos
Hangoló gyermek színház
PMD Blues Band koncert
Kemencében sült medvehagymás péksütemények
Frissen készült medvehagymás ételek faszenes grillről, bográcsból….Extrém barlangtúra
Kézműves foglalkozások
Magyar Madártani Egyesület foglalkozásai
Csomózás
Kistermelők a piacon
Cultur Bazár
Kiállítás a tájházban
Vegán ételek
… és még sok más program!

Részletes tájékoztató a helyszínekről, időpontokról, programlehetőségekről a rendezvény weboldalán lesznek megtalálhatók.
A korábbi évek eseményiről bejegyzéseink az alábbi címeken találhatók (katt. az évszámra):

2025
2024
2023

Érdemes összekötni a programlehetőséget egy harkányi hétvégi wellnessezéssel is, melyre szállodánk csomagajánlatai között most is megtalálhatja az Önnek leginkább tetszőt. Kiemelt ajánlatunk a Medvehagyma Fesztivál hétvégéjére a következő:
Pihentető Wellness Napok

Fúvócső verseny - Felsőegerszeg
2026-04-25 08:00 - 17:00 | Felsőegerszeg, Felsőegerszeg, Baranya, 7370, Hungary
Fúvócső verseny – Baranya íjásza – 2026.04.25-én szombaton Felsőegerszegen!
íjász- és fúvócsöves versenysorozatot hirdetett a Tenkes Fúvócső Egyesület, melynek második állomása Felsőegerszeg és a Nyílzápor rendezvény.
A fúvócsövet (angolul blowgun) Dél-Amerika, Délkelet-Ázsia és Afrika trópusi vidékein használták az őslakos törzsek. A hosszú, üreges nádból vagy fából készült csöveken keresztül apró, gyakran természetes méreggel (például kuráréval) bekent nyilakat fújtak ki, hogy hangtalanul ejtsék el a kisebb zsákmányállatokat a lombok között.
Mára az eszköz teljesen átalakult. A sportolók modern, könnyű alumíniumból vagy szénszálból készült (leggyakrabban .40-es vagy .62-es kaliberű) fúvócsöveket használnak, a célpont pedig nem élő állat, hanem a szabványosított, papírból vagy habszivacsból készült céltábla.
Minden érdeklődőt szeretettel vár az egyesület, idén egy megmérettetéssorozat keretében a versenyezni vágyók kívánsága is teljesül!
Tenkes Fúvócső Egyesület – felkészítésre buzdító plakát

Buga Jakab kerékpártúra 2026 🚲
2026-04-25 08:00 - 17:00 | Siklósi Vár, Vajda János tér 8., Siklós, Baranya, 7800, Magyarország
Buga Jakab kerékpártúra – a biciklis rendezvény igazán rendhagyónak számít már az eseménynaptárunkban, hisz 2023-ban, 2024-ben és 2025-ben is helyett kapott benne – nem lesz másként idén sem! A vállalkozó szellemű és sportszerető bringások több távon mérettethetik meg állóképességüket, kitartásukat – és lehetnek részesei a csodás Dél-Baranya két keréken való megismerésének vagy újbóli bebarangolásának!
A tavaszi Buga Jakab kerékpártúra idén 2026. április 25-én kerül megrendezésre
Idézve a szervezőktől:
„A várból 🏰 indulva bejárjuk a Dráva 🏞️ partját, áttekerünk a Horvát határon, majd végül visszatérünk Siklósra. A túrák alatt látni fogunk néhányat a méltán híres Villányi borvidék pincéi közül a számtalan kulturális- és természeti csoda mellett.”
A túralehetőségek a következők:

családi kör (30 km)
szülinapi kör (49 km)
Buga Jakab (82 km)
Kétkör (112 km)

Miért épp Buga jakab? – a nagy kérdés 😅
A túra központja Siklós és a Siklósi Vár. 1965-ben készült egy 13 részes TV film, A Tenkes Kapitánya címmel.
A film egyik főszereplője pedig nem más, mint Buga Jakab.
A Buga Jakab kerékpártúra a Kerékpárral 7 határon át programsorozat részeként, a Balatonkör Sportegyesület szervezésében, az Építési és Közlekedési Minisztérium támogatásával és a KTI Magyar Közlekedéstudományi és Logisztikai Intézet közreműködésével valósul meg.
A Balatonkör Sportegyesület egy csodálatos tájat szeretne bemutatni.
Eddig a Balaton mellett szervezték a túráikat, de most kitekintenek egy kicsit távolabbra és meglátogatják Baranya megye ékkövét, Siklóst és környékét. Aki már járt arra, az nagyon jól ismeri ezt a fantasztikus vidéket. Aki még nem, annak mindenképpen el kell látogatnia és fel kell fedeznie a kincseit. Ehhez nyújt segítséget a rendezvény – no persze figyelembe véve a biciklizés iránti elhivatottságot is!
A Balatonkör Sportegyesület a Siklós Város Önkormányzatának védnökségével, hagyományteremtő szándékkal szervezi meg a Buga Jakab kerékpártúrát, ami megmutatja Siklós és könyékének szépségeit: a Siklósi Várat, Siklós környékét, a villányi borvidéket, az érintetlen Drávapartot.
Mi várható idén a biciklis eseményen?
Minden információt megtalálhat, illetve regisztrálhat a Balatonkör Sportegyesület megújult honlapján: https://balatonkor.hu/buga-jakab-tura-siklos/
A főbb tudnivalókat itt is felsoroljuk:

2026. április 23. csütörtökig van lehetőség az internetes előnevezésre. 2026. április 23. csütörtök 24:00-ig be is kell érkeznie a nevezési díjnak!
Az interneten történő előnevezés olcsóbb, mint a helyszíni!
14 éves kor alatt írásos szülői beleegyezés vagy kíséret szükséges a túrán való részvételhez!
Lehetőleg mindenki a fizikai erőnlétének megfelelő távot válasszon.
Tudomásul veszi, hogy a Buga Jakab túra minden távján a közlekedési szabályok (KRESZ) betartása kötelező. A kötelező KRESZ tartozékokat kérjük, vedd komolyan, hiszen a túra napján is fokozott rendőri ellenőrzésre kell számítania a kerekeseknek.
A túra a közúti közlekedés fenntartása mellett zajlik.
A túrán a kerékpáros fejvédő használata ajánlott!

A nevezési díj tartalmazza:

Ajándék emblémázott pólót a pólót kérőknek
A helyszíni nevezőknek a nevezési díj nem tartalmazza a póló árát, az külön megvásárolható a készlet erejéig, ára: 2.000 Ft.
Egyedi befutó érmet
Frissítőt
Szervizt a regisztrációnál, menet közben (a vezetett túrához), a frissítőpontokon
Mentőt, orvosi segítséget
Motoros útvonal biztosítókat, segítőket (nem rendőrök, nincs lezárva az út!)
Névre szóló rajtszámot
Meglepetés ajándékokat
Karszalagot
Kerékpár matricát
Ingyenes belépőt a Siklósi Várba
Beérkezéskor gulyásleveset (szombaton a Buga Jakab 94 km-es és vasárnap a Buga Jakab 145 km-es táv beérkezést követően)
Értékes sorsolási ajándékokat

Találkozzunk a Siklósi Várnál 2026.04.25-én!
További részletek az esemény weboldalán olvashatók.

Baranya Íjásza 🏹 Nagyharsány
2026-06-13 08:00 - 17:00 | Nagyharsány, Nagyharsány, Baranya, 7822, Magyarország
Baranya íjásza verseny Nagyharsányban – a 2026.06.13-án esedékes forduló rendezői az Apró Paták Egyesület és a Villányi Sólymok.
A Tenkes Fúvócső Egyesület rendezvénysorozatának harmadik állomásán ismét megmérettethetik magukat a fúvócsövesek – hasonlóan pl. a Felsőegerszegen tartott eseményehez.
A fúvócsövet (angolul blowgun) Dél-Amerika, Délkelet-Ázsia és Afrika trópusi vidékein használták az őslakos törzsek. A hosszú, üreges nádból vagy fából készült csöveken keresztül apró, gyakran természetes méreggel (például kuráréval) bekent nyilakat fújtak ki, hogy hangtalanul ejtsék el a kisebb zsákmányállatokat a lombok között.
Mára az eszköz teljesen átalakult. A sportolók modern, könnyű alumíniumból vagy szénszálból készült (leggyakrabban .40-es vagy .62-es kaliberű) fúvócsöveket használnak, a célpont pedig nem élő állat, hanem a szabványosított, papírból vagy habszivacsból készült céltábla.
Minden érdeklődőt szeretettel vár az egyesület, idén egy megmérettetéssorozat keretében a versenyezni vágyók kívánsága is teljesül!
Tenkes Fúvócső Egyesület – felkészítésre buzdító plakát
